title: Regulamentul de punere în aplicare (UE) 2017/1503 al Comisiei din 25 august 2017 de modificare a Regulamentului de punere în aplicare (UE) 2016/68 privind procedurile și specificațiile comune necesare pentru interconectarea registrelor electronice ale cardurilor de conducător auto (Text cu relevanță pentru SEE. )

text:
               26.8.2017

               RO

               Jurnalul Oficial al Uniunii Europene

               L 221/10

         REGULAMENTUL DE PUNERE ÎN APLICARE (UE) 2017/1503 AL COMISIEI
   din 25 august 2017
   de modificare a Regulamentului de punere în aplicare (UE) 2016/68 privind procedurile și specificațiile comune necesare pentru interconectarea registrelor electronice ale cardurilor de conducător auto
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 165/2014 al Parlamentului European și al Consiliului din 4 februarie 2014 privind tahografele în transportul rutier (1), în special articolul 31 alineatul (5),
   întrucât:

               (1)

               Regulamentul (UE) nr. 165/2014 impune statelor membre să asigure interconectarea registrelor electronice naționale ale cardurilor de conducător auto folosind sistemul de mesagerie TACHOnet.

               (2)

               Procedurile comune și specificațiile necesare pentru interconectarea registrelor electronice ale cardurilor de conducător auto prin intermediul sistemul de mesagerie TACHOnet sunt stabilite prin Regulamentul de punere în aplicare (UE) 2016/68 al Comisiei (2).

               (3)

               Conectarea la sistemul de mesagerie TACHOnet poate fi efectuată fie direct, prin intermediul unei conexiuni în cadrul serviciilor transeuropene de telematică între administrații („TESTA”), fie indirect, prin intermediul unui stat membru deja conectat la rețeaua TESTA. În mod tradițional, conexiunile indirecte au fost convenite bilateral prin contracte semnate de către reprezentanții entităților implicate la nivel național, fără intervenția Comisiei. Cu toate acestea, pentru a preveni potențialele utilizări abuzive ale conexiunii și pentru a asigura funcționarea corectă a sistemului, Comisia, în calitatea sa de administrator general al sistemul de mesagerie TACHOnet, ar trebui să primească informații corespunzătoare și prompte cu privire la interesul unei autorități naționale de a se conecta indirect la sistemul de mesagerie TACHOnet.

               (4)

               Sistemul de mesagerie TACHOnet, în afară de faptul că oferă acoperire statelor membre, este practic deschis și țărilor terțe. Din acest motiv, Comisia ar trebui să se asigure că țările terțe respectă aceleași obligații ca statele membre în ceea ce privește sistemul de mesagerie TACHOnet.

               (5)

               Regulamentului de punere în aplicare (UE) 2016/68 ar trebui să i se aducă unele mici modificări pentru a se aborda de o manieră mai precisă și mai clară următoarele aspecte: procedura de conectare la sistemul de mesagerie TACHOnet, testele preliminare care trebuie efectuate și consecințele defecțiunilor, conținutul unor mesaje XML, stabilirea procedurii de escaladare care trebuie urmată de către statele membre în caz de eroare a sistemului și perioada pentru care datele cu caracter personal pot fi păstrate în registrele hubului central.

               (6)

               Noua versiune a rețelei TACHOnet se va aplica din 2 martie 2018. Cu toate acestea, pentru a permite luarea unor măsuri pregătitoare, prevederile legate de conectarea de către țări terțe, testele preliminare și accesul indirect ar trebui să se aplice de la data intrării în vigoare a prezentului regulament.

               (7)

               Prin urmare, Regulamentul de punere în aplicare (UE) 2016/68 ar trebui modificat în consecință.

               (8)

               Măsurile prevăzute în prezentul regulament sunt conforme cu avizul Comitetului pentru transportul rutier,

         ADOPTĂ PREZENTUL REGULAMENT:
   Articolul 1
   Regulamentul de punere în aplicare (UE) 2016/68 se modifică după cum urmează:

               1.

               La articolul 2 se adaugă următoarele litere (k), (l) și (m):

                           „(k)

                           «Sistemul de servicii transeuropene de telematică între administrații („TESTA”)» înseamnă o platformă de interconectare a telecomunicațiilor dedicată schimbului securizat de informații între administrațiile publice din Uniune;

                           (l)

                           «acces direct la rețeaua TACHOnet» înseamnă conectarea la sistemul de mesagerie TACHOnet al unui registru electronic național prin intermediul unei conexiuni TESTA gestionate de statul membru gazdă a registrului;

                           (m)

                           «acces indirect la rețeaua TACHOnet» înseamnă conectarea la sistemul de mesagerie TACHOnet a unui registru electronic național prin intermediul unei conexiuni TESTA gestionate de un stat membru care nu este gazdă a registrului.”

               2.

               Se introduc următoarele articole 3a și 3b:
               „Articolul 3a
               Conectarea țărilor terțe
               Cu aprobarea Comisiei, țările terțe își pot conecta registrele electronice la sistemul de mesagerie TACHOnet dacă respectă prevederile prezentului regulament.
               Articolul 3b
               Teste preliminare
               Conectarea unui registru național electronic la sistemul de mesagerie TACHOnet, prin acces direct sau indirect, este stabilită după ce testele de conectare, de integrare și de performanță au fost finalizate cu succes în conformitate cu instrucțiunile Comisiei și sub supravegherea acesteia.
               În caz de eșec al testelor preliminare, Comisia poate suspenda temporar faza de testare. Testele vor fi reluate după ce autoritatea responsabilă națională va fi comunicat Comisiei adoptarea, la nivel național, a îmbunătățirilor tehnice necesare pentru buna desfășurare a testelor preliminare.
               Durata maximă a testelor preliminare este de șase luni.”

               3.

               Se introduce următorul articol 5a:
               „Articolul 5a
               Acces indirect la rețeaua TACHOnet
               (1)   Autoritatea națională care solicită acces indirect la rețeaua TACHOnet trebuie să transmită Comisiei următoarele documente:

                           (a)

                           o scrisoare semnată de un reprezentant al autorității naționale în care se solicită Comisiei să inițieze faza de testare pentru furnizarea accesului indirect la rețeaua TACHOnet;

                           (b)

                           o cerere de acces indirect la rețeaua TACHOnet în formatul prevăzut în anexa IX;

                           (c)

                           contractul bilateral între autoritatea națională care solicită accesul indirect și autoritatea națională care oferă acest acces prin intermediul conexiunii TESTA, semnat de către reprezentanții ambelor autorități naționale.

                     (2)   La cel mult două luni după prezentarea documentelor menționate la alineatul (1), Comisia solicită autorității naționale în cauză să prezinte informațiile tehnice necesare pentru demararea testelor preliminare menționate la articolul 3b.
               (3)   Accesul indirect la rețeaua TACHOnet nu se acordă până când cerințele prevăzute la alineatele (1) și (2) nu au fost îndeplinite.”

               4.

               Anexele I, II, III, VI, VII și VIII se modifică în conformitate cu anexa I la prezentul regulament.

               5.

               Se adaugă anexa IX în conformitate cu anexa II la prezentul regulament.

         Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 1 alineatul (4) se aplică de la 2 martie 2018.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 25 august 2017.

            Pentru Comisie

            Președintele

         Jean-Claude JUNCKER

      (1)  JO L 60, 28.2.2014, p. 1.

      (2)  Regulamentul de punere în aplicare (UE) 2016/68 al Comisiei din 21 ianuarie 2016 privind procedurile și specificațiile comune necesare pentru interconectarea registrelor electronice ale cardurilor de conducător auto (JO L 15, 22.1.2016, p. 51).

      ANEXA I
      Anexele I, II, III, VI, VII și VIII la Regulamentul de punere în aplicare (UE) 2016/68 se modifică după cum urmează:

                  1.

                  Anexa I se modifică după cum urmează:

                              (a)

                              la punctul 1.1, paragraful al doilea se înlocuiește cu următorul text:
                              „Toate mesajele TACHOnet sunt rutate prin hubul central.”;

                              (b)

                              punctul 2.2 se înlocuiește cu următorul text:

                                          „2.2.

                                          Hubul central nu stochează date pentru perioade de peste șase luni, cu excepția datelor de logare, statistice și de rutare prevăzute în anexa VII.”;

                              (c)

                              punctul 2.6.1 se înlocuiește cu următorul text:

                                          „2.6.1.

                                          Funcția de administrare a datelor de contact asigură fiecărui stat membru posibilitatea de a administra datele de contact conform propriilor categorii în domeniul politic, economic, operațional și tehnic, autoritatea competentă a fiecărui stat membru deținând responsabilitatea întreținerii propriilor date de contact. Este posibilă consultarea, dar nu modificarea datelor de contact ale altor state membre.”;

                              (d)

                              punctul 2.6.2 se elimină.

                  2.

                  Anexa II se modifică după cum urmează:

                              (a)

                              punctul 1.3 se înlocuiește cu următorul text:

                                          „1.3.

                                          «Modify Card Status (MCS)» (Modificarea stării cardului): permite statului membru solicitant să notifice statului membru respondent, printr-o solicitare de modificare a stării cardului (Modify Card Status Request), că starea unui card eliberat de acesta din urmă s-a schimbat. Statul membru respondent răspunde la solicitarea de modificare a stării cardului (Modify Card Status Request) printr-un mesaj de luare la cunoștință a modificării stării cardului de îndată ce registrul a fost actualizat sau notificarea a fost respinsă, prezentând rezultatul actualizării și indicând starea curentă a cardului (astfel cum sunt înregistrate în registrul de carduri de tahograf). Acest răspuns se transmite la cel târziu 10 zile calendaristice după transmiterea cererii de notificare. În toate cazurile, o solicitare de modificare sau un răspuns la o solicitare de modificare a stării cardului (Modify Card Status) se confirmă printr-un mesaj de confirmare a recepției.”;

                              (b)

                              punctul 5 se înlocuiește cu următorul text:

                                          „5.

                                          Starea cardului care figurează în apendicele la prezenta anexă nu trebuie utilizată pentru a stabili dacă un card de conducător auto este valabil pentru conducerea unui autovehicul. Atunci când un stat membru interoghează registrul statului membru emitent al cardului prin intermediul funcției CCS sau CIC, răspunsul trebuie să conțină câmpul dedicat «valabil pentru conducerea unui autovehicul». Procedurile administrative naționale trebuie să fie de așa natură încât răspunsurile CCS sau CIC să conțină întotdeauna valoarea adecvată în câmpul «valabil pentru conducerea unui autovehicul».”

                  3.

                  Anexa III se modifică după cum urmează:

                              (a)

                              punctul 2.3 se înlocuiește cu următorul text:

                                          „2.3.

                                          Sistemele naționale au capacitatea de a transmite, de a recepționa și de a procesa toate mesajele care corespund oricăreia dintre funcțiile prevăzute în anexa II.”;

                              (b)

                              apendicele se înlocuiește cu următorul text:„
                                 Apendice

                                    Cerințe minime privind conținutul mesajelor XML

                                             Antet comun

                                             Obligatoriu

                                             «Version» (Versiunea)

                                             Versiunea oficială a specificațiilor XML este specificată prin spațiul de nume (namespace) definit în XSD a mesajului și în atributul version din elementul antet al oricărui mesaj XML. Numărul versiunii («n.m») este definit ca valoare fixă la fiecare lansare a fișierului de definiție a schemei XML (xsd).

                                             Da

                                             «Test Identifier» (Identificator de testare)

                                             ID opțional pentru testare. Inițiatorul testului completează identificatorul, iar toți ceilalți participanți la fluxul de lucru redirecționează/returnează același identificator. În producție, el este ignorat și nu trebuie folosit dacă este furnizat.

                                             Nu

                                             «Technical Identifier» (Identificator tehnic)

                                             Un UUID care identifică în mod unic fiecare mesaj. Expeditorul generează un UUID și completează acest atribut. Această informație nu se utilizează în niciun scop legat de activități economice.

                                             Da

                                             «Workflow Identifier» (Identificator al fluxului de lucru)

                                             Identificatorul fluxului de lucru este un UUID și trebuie să fie generat de statul membru solicitant. Acest identificator este apoi utilizat în toate mesajele pentru a corela fluxul de lucru.

                                             Da

                                             «Sent At» (Transmis la)

                                             Data și ora (în format UTC) la care a fost transmis mesajul.

                                             Da

                                             «Timeout» (Timpul a expirat)

                                             Acesta este un atribut opțional în ceea ce privește data și ora (în format UTC). Această valoare se stabilește numai de către hubul central pentru solicitările redirecționate și este calculată pe baza datei/orei la care solicitarea inițială a fost primită de hub. Acesta informează statul membru respondent cu privire la ora la care expiră solicitarea. Această valoare nu este necesară nici în solicitarea inițială transmisă la hub, nici în vreunul din mesajele de răspuns.

                                             Nu

                                             «From» (De la)

                                             Codul ISO 3166-1 alfa 2 al statului membru care transmite mesajul sau «UE».

                                             Da

                                             «To» (Către)

                                             Codul ISO 3166-1 alfa 2 al statului membru căruia i se transmite mesajul sau «UE».

                                             Da

                                             «Check Issued Cards Request» (Solicitare de verificare a cardurilor eliberate)

                                             Obligatoriu

                                             «Family Name» (Nume de familie)

                                             Numele de familie al conducătorului auto.

                                             Da

                                             «First Name» (Prenume)

                                             Prenumele conducătorului auto.

                                             Nu

                                             «Date of Birth» (Data nașterii)

                                             Data nașterii conducătorului auto.

                                             Da

                                             «Place of Birth» (Locul nașterii)

                                             Locul nașterii conducătorului auto.

                                             Nu

                                             «Driving Licence Number» (Numărul permisului de conducere)

                                             Numărul permisului de conducere al conducătorului auto.

                                             Nu

                                             «Driving Licence Issuing Country» (Țara care a eliberat permisul de conducere)

                                             Țara care a eliberat permisul de conducere al conducătorului auto.

                                             Nu

                                             «Check Issued Cards Response» (Răspuns la solicitarea de verificare a cardurilor eliberate)

                                             Obligatoriu

                                             «Status Code» (Cod de stare)

                                             Codul de stare al răspunsului.

                                             Da

                                             «Status Message» (Mesaj de stare)

                                             O descriere explicativă a stării.

                                             Nu

                                             «Search Mechanism» (Mecanism de căutare)

                                             Cardul a fost găsit în urma unei căutări NYSIIS sau în urma unei căutări personalizate.

                                             Da

                                                «Found Driver Details» (Datele conducătorului auto găsit)

                                             Da, în cazul în care conducătorul auto este găsit

                                             «Family Name» (Nume de familie)

                                             Numele de familie ale conducătorilor auto găsiți.

                                             Da

                                             «First Name» (Prenume)

                                             Prenumele conducătorilor auto găsiți.

                                             Nu

                                             «Date of Birth» (Data nașterii)

                                             Datele de naștere ale conducătorilor auto găsiți.

                                             Da

                                             «Place of Birth» (Locul nașterii)

                                             Locurile de naștere ale conducătorilor auto găsiți.

                                             Nu

                                                «Card Details» (Detaliile cardului)

                                             Da, în cazul în care conducătorul auto este găsit

                                             «Card Number» (Numărul cardului)

                                             Numărul cardului găsit.

                                             Da

                                             «Card Status» (Starea cardului)

                                             Starea cardului găsit.

                                             Da

                                             «Valid for driving» (Valabil pentru conducerea unui autovehicul)

                                             Cardul găsit este/nu este valabil pentru a conduce un autovehicul.

                                             Da

                                             «Card Issuing Authority» (Autoritatea emitentă a cardului)

                                             Denumirea autorității care a eliberat cardul găsit.

                                             Da

                                             «Card Start of Validity Date» (Data de la care este valabil cardul)

                                             Data de la care este valabil cardul găsit.

                                             Da

                                             «Card Expiry Date» (Data de expirare a cardului)

                                             Data de expirare a cardului găsit.

                                             Da

                                             «Card Status Modified Date» (Data de modificare a stării cardului)

                                             Data la care a fost modificat ultima dată cardul găsit.

                                             Da

                                             «Temporary Card» (Card temporar)

                                             Cardul găsit este un card temporar.

                                             Nu

                                                «Driving Licence Details» (Detaliile permisului de conducere)

                                             Da, în cazul în care este găsit un card de conducător auto

                                             «Driving Licence Number» (Numărul permisului de conducere)

                                             Numărul permisului de conducere găsit al conducătorului auto.

                                             Da

                                             «Driving Licence Issuing Country» (Țara care a eliberat permisul de conducere)

                                             Țara care a eliberat permisul de conducere găsit al conducătorului auto.

                                             Da

                                             «Driving Licence Status» (Starea permisului de conducere)

                                             Starea permisului de conducere găsit al conducătorului auto.

                                             Nu

                                             «Driving Licence Issuing Date» (Data de eliberare a permisului de conducere)

                                             Data de eliberare a permisului de conducere găsit al conducătorului auto.

                                             Nu

                                             «Driving Licence Expiry Date» (Data de expirare a permisului de conducere

                                             Data de expirare a permisului de conducere găsit al conducătorului auto.

                                             Nu

                                                «Workshop Card Details» (Datele care figurează pe cardul de atelier)

                                             Da, în cazul în care este găsit un card de atelier

                                             «Workshop name» (Denumirea atelierului)

                                             Denumirea atelierului pentru care a fost eliberat cardul de atelier găsit.

                                             Da

                                             «Workshop address» (Adresa atelierului)

                                             Adresa atelierului pentru care a fost eliberat cardul de atelier găsit.

                                             Da

                                             «Check Card Status Request» (Solicitare de verificare a stării cardului)

                                             Obligatoriu

                                             «Card Number» (Numărul cardului)

                                             Numărul cardului pentru care sunt solicitate detalii.

                                             Da

                                             «Check Card Status Response» (Răspuns la solicitarea de verificare a stării cardului)

                                             Obligatoriu

                                             «Status Code» (Cod de stare)

                                             Codul de stare al răspunsului.

                                             Da

                                             «Status Message» (Mesaj de stare)

                                             O descriere explicativă a stării.

                                             Nu

                                                «Requested Card Details» (Datele care figurează pe cardul pentru care este solicitată verificarea)

                                             Da, în cazul în care cardul solicitat este găsit

                                             «Card number» (Numărul cardului)

                                             Numărul cardului solicitat.

                                             Da

                                             «Card Status» (Starea cardului)

                                             Starea cardului solicitat.

                                             Da

                                             «Valid for driving» (Valabil pentru conducerea unui autovehicul)

                                             Cardul solicitat este/nu este valabil pentru a conduce un autovehicul.

                                             Da

                                             «Card Issuing Authority» (Autoritatea emitentă a cardului)

                                             Denumirea autorității care a eliberat cardul solicitat.

                                             Da

                                             «Card Start of Validity Date» (Data de la care este valabil cardul)

                                             Data de la care este valabil cardul solicitat.

                                             Da

                                             «Card Expiry Date» (Data de expirare a cardului)

                                             Data de expirare a cardului solicitat.

                                             Da

                                             «Card Status Modified Date» (Data de modificare a stării cardului)

                                             Data la care a fost modificat ultima dată cardul solicitat.

                                             Da

                                             «Temporary Card» (Card temporar)

                                             Cardul solicitat este un card temporar.

                                             Nu

                                                «Workshop Card Details» (Datele care figurează pe cardul de atelier)

                                             Da, în cazul în care este găsit un card de atelier

                                             «Workshop Name» (Denumirea atelierului)

                                             Denumirea atelierului pentru care a fost eliberat cardul.

                                             Da

                                             «Workshop Address» (Adresa atelierului)

                                             Adresa atelierului pentru care a fost eliberat cardul.

                                             Da

                                                «Card Holder Details» (Datele titularului cardului)

                                             «Family Name» (Nume de familie)

                                             Numele de familie al conducătorului auto pentru care a fost eliberat cardul.

                                             Da

                                             «First Name» (Prenume)

                                             Prenumele conducătorului auto pentru care a fost eliberat cardul.

                                             Nu

                                             «Date of Birth» (Data nașterii)

                                             Data nașterii conducătorului auto pentru care a fost eliberat cardul.

                                             Da

                                             «Place of Birth» (Locul nașterii)

                                             Locul nașterii conducătorului auto pentru care a fost eliberat cardul.

                                             Nu

                                                «Driving Licence Details» (Detaliile permisului de conducere)

                                             Da, în cazul în care este găsit un card de conducător auto

                                             «Driving Licence Number» (Numărul permisului de conducere)

                                             Numărul permisului de conducere al conducătorului auto pentru care a fost eliberat cardul.

                                             Da

                                             «Driving Licence Issuing Country» (Țara care a eliberat permisul de conducere)

                                             Țara care a eliberat permisul de conducere al conducătorului auto pentru care a fost eliberat cardul.

                                             Da

                                             «Driving Licence Status» (Starea permisului de conducere)

                                             Starea permisului de conducere al conducătorului auto pentru care a fost eliberat cardul.

                                             Nu

                                             «Driving Licence Issuing Date» (Data de eliberare a permisului de conducere)

                                             Data de eliberare a permisului de conducere al conducătorului auto pentru care a fost eliberat cardul.

                                             Nu

                                             «Driving Licence Expiry Date» (Data de expirare a permisului de conducere)

                                             Data de expirare a permisului de conducere al conducătorului auto pentru care a fost eliberat cardul.

                                             Nu

                                             «Modify Card Status Request» (Solicitare de modificare a stării cardului)

                                             Obligatoriu

                                             «Card Number» (Numărul cardului)

                                             Numărul cardului a cărui stare a fost modificată.

                                             Da

                                             «New Card Status» (Noua stare a cardului)

                                             Starea în care se află cardul în urma modificării.

                                             Da

                                             «Card Status Modified Date» (Data de modificare a stării cardului)

                                             Data și ora la care s-a modificat starea cardului.

                                             Da

                                                «Declared by» (Declarat de)

                                             «Authority» (Autoritatea)

                                             Denumirea autorității care a operat modificarea stării cardului.

                                             Da

                                             «Authority address» (Adresa autorității)

                                             Adresa autorității care a operat modificarea stării cardului.

                                             Da

                                             «Family Name» (Nume de familie)

                                             Numele de familie al persoanei care a operat modificarea stării cardului.

                                             Nu

                                             «First Name» (Prenume)

                                             Prenumele persoanei care a operat modificarea stării cardului.

                                             Nu

                                             «Phone» (Telefon)

                                             Numărul de telefon al persoanei care a operat modificarea stării cardului.

                                             Nu

                                             «E-mail» (E-mail)

                                             Adresa de e-mail a persoanei care a operat modificarea stării cardului.

                                             Nu

                                             «Modify Card Status Acknowledgement» (Confirmare de recepție a modificării stării cardului)

                                             Obligatoriu

                                             «Status Code» (Cod de stare)

                                             Codul de stare al mesajului de confirmare a recepției.

                                             Da

                                             «Status Message» (Mesaj de stare)

                                             O descriere explicativă a stării.

                                             Nu

                                             «Acknowledgement type» (Tipul mesajului de confirmare a recepției)

                                             Tipul de confirmare: pentru solicitare sau răspuns.

                                             Da

                                             «Modify Card Status Response» (Răspuns privind modificarea stării cardului)

                                             Obligatoriu

                                             «Status Code» (Cod de stare)

                                             Codul de stare al răspunsului.

                                             Da

                                             «Status Message» (Mesaj de stare)

                                             O descriere explicativă a stării.

                                             Nu

                                             «Card Number» (Numărul cardului)

                                             Numărul cardului conducătorului auto solicitat.

                                             Da

                                             «Card Status» (Starea cardului)

                                             Starea cardului solicitat astfel cum aceasta apare în registrul de carduri de tahograf.

                                             Da

                                             «Issued Card Driving Licence Request» (Solicitare privind permisul de conducere pe baza căruia a fost eliberat un card)

                                             Obligatoriu

                                             «Card Number» (Numărul cardului)

                                             Numărul cardului care a fost eliberat.

                                             Da

                                             «Driving Licence Number» (Numărul permisului de conducere)

                                             Numărul permisului de conducere străin care a fost utilizat pentru a solicita cardul de conducător auto.

                                             Da

                                             «Family Name» (Nume de familie)

                                             Numele de familie al conducătorului auto pentru care a fost eliberat cardul.

                                             Da

                                             «First Name» (Prenume)

                                             Prenumele conducătorului auto pentru care a fost eliberat cardul.

                                             Nu

                                             «Date of Birth» (Data nașterii)

                                             Data nașterii conducătorului auto pentru care a fost eliberat cardul.

                                             Da

                                             «Place of Birth» (Locul nașterii)

                                             Locul nașterii conducătorului auto pentru care a fost eliberat cardul.

                                             Nu

                                             «Issued Card Driving Licence Response» (Răspuns la solicitarea privind permisul de conducere pe baza căruia a fost eliberat un card)

                                             Obligatoriu

                                             «Status Code» (Cod de stare)

                                             Codul de stare al răspunsului.

                                             Da

                                             «Status Message» (Mesaj de stare)

                                             O descriere explicativă a stării.

                                             Nu

                                       ”

                  4.

                  Anexa VI se modifică după cum urmează:

                              (a)

                              punctele 1.4-1.8 se înlocuiesc cu următorul text:

                                          „1.4.

                                          Acestea trebuie să răspundă la minimum 98 % din solicitările care sunt redirecționate către ele într-o lună calendaristică și să fie în măsură să proceseze solicitările la o rată de șase mesaje pe secundă.

                                          1.5.

                                          La trimiterea de răspunsuri CIC, CCS, ICDL și de mesaje de confirmare a recepției MCS în conformitate cu anexa VIII, acestea trebuie să răspundă la solicitări într-un interval de maximum 10 secunde.
                                          Durata globală de așteptare a solicitării (timpul în care solicitantul poate să aștepte un răspuns) nu trebuie să depășească 20 de secunde.

                                          1.6.

                                          Răspunsurile MCS se trimit în termen de 10 zile calendaristice de la trimiterea solicitării MCS.

                                          1.7.

                                          Sistemele naționale nu transmit solicitări către hubul TACHOnet la o rată care depășește două solicitări pe secundă.

                                          1.8.

                                          Fiecare sistem național trebuie să fie capabil să facă față eventualelor probleme tehnice ale hubului central sau ale sistemelor naționale din alte state membre. Problemele tehnice respective includ următoarele, fără a se limita la acestea:

                                                      (a)

                                                      pierderea legăturii cu hubul central;

                                                      (b)

                                                      neprimirea unui răspuns la o solicitare;

                                                      (c)

                                                      primirea răspunsurilor după ce durata de așteptare a mesajului a expirat;

                                                      (d)

                                                      primirea de mesaje nesolicitate;

                                                      (e)

                                                      primirea de mesaje incorecte.”;

                              (b)

                              punctul 1.9 se elimină;

                              (c)

                              la punctul 2.2 se adaugă următoarea teză:
                              „La cerere, procedura de escaladare se prezintă Comisiei în detaliu.”

                  5.

                  Anexa VII se modifică după cum urmează:

                              (a)

                              după titlul anexei se inserează următorul paragraf:
                              „Prezenta anexă prevede detalii privind datele din registre, datele statistice și datele de rutare culese la nivelul hubului central, nu la cel al statelor membre.”;

                              (b)

                              punctul 3 se înlocuiește cu următorul text:

                                          „3.

                                          Datele cu caracter personal nu sunt păstrate în registre mai mult de șase luni după finalizarea unei tranzacții. Informațiile de rutare statistice și anonimizate sunt păstrate pe o perioadă nedeterminată.”;

                              (c)

                              la punctul 4, enunțul introductiv se înlocuiește cu următorul text:
                              „Datele statistice utilizate pentru raportare pot include, printre altele:”

                  6.

                  Anexa VIII se modifică după cum urmează:

                              (a)

                              punctul 1.3 se înlocuiește cu următorul text:

                                          „1.3.

                                          În cazul în care solicitantul unui card de conducător auto deține un permis de conducere eliberat în statul membru în care depune cererea, statul membru respectiv verifică dacă a fost înregistrată anterior o notificare ICDL în registrul său național. Această verificare se realizează prin consultarea notificărilor în primul rând după numărul permisului de conducere și în al doilea rând după cheile NYSIIS și data nașterii. Dacă este găsită o notificare, statul membru efectuează fie o căutare CIC unidirecțională, fie o căutare CCS adresată statului membru care a transmis notificarea ICDL.”;

                              (b)

                              punctul 1.6 se înlocuiește cu următorul text:

                                          „1.6.

                                          Statele membre pot opta să nu înregistreze în registrul lor național notificările ICDL primite în conformitate cu punctele 1.3, 1.4 și 1.5. În acest caz, ele efectuează o căutare CIC pluridirecțională pentru fiecare cerere primită.”;

                              (c)

                              la punctul 2.1, litera (a) se înlocuiește cu următorul text:

                                          „(a)

                                          verifică starea actuală a cardului prin transmiterea unei solicitări CCS către statul membru emitent. În cazul în care numărul de card nu este cunoscut, în locul acesteia se transmite o solicitare CIC unidirecțională;”;

                              (d)

                              punctul 3.2 se înlocuiește cu următorul text:

                                          „3.2.

                                          După ce starea cardului de conducător auto a fost verificată și permite schimbarea, autoritatea competentă din statul membru în care a fost depusă solicitarea transmite statului membru emitent o notificare MCS prin intermediul sistemului de mesagerie TACHOnet.”

      ANEXA II
      Se adaugă următoarea anexă IX:
      „
            ANEXA IX

               Cerere de acces indirect la TACHOnet

            [Denumirea scurtă a autorității naționale care solicită accesul indirect la rețeaua TACHOnet] din [denumirea țării care solicită acces indirect la rețeaua TACHOnet] a semnat un contract cu [denumirea scurtă a autorității naționale care furnizează accesul indirect la rețeaua TACHOnet] pentru a obține un acces indirect la TACHOnet prin intermediul [denumirea țării care furnizează acces indirect la rețeaua TACHOnet].
            Contractul prin care [denumirea țării care furnizează acces indirect la rețeaua TACHOnet] furnizează acces indirect la rețeaua TACHOnet [denumirea țării care solicită acces indirect la rețeaua TACHOnet] este anexat la prezenta cerere.
            Se furnizează următoarele informații:

                        (a)

                        autoritatea națională responsabilă cu accesul la rețeaua TACHOnet în [denumirea țării care solicită acces indirect la rețeaua TACHOnet];

                        (b)

                        persoana de contact pentru rețeaua TACHOnet în [autoritatea națională menționată la punctul (a)] (numele, funcția, adresa de e-mail, numărul de telefon și adresa poștală);

                        (c)

                        numele și funcția altor entități responsabile cu privire la rețeaua TACHOnet;

                        (d)

                        persoanele de contact în entitățile responsabile menționate la litera (c) (numele, funcția, adresa de e-mail, numărul de telefon).

                  Semnătura
            [Reprezentantul autorității naționale care solicită accesul indirect la rețeaua TACHOnet]
         ”


title: Regulamentul de punere în aplicare (UE) nr. 861/2014 al Comisiei din 5 august 2014 de modificare a anexei I la Regulamentul (CEE) nr. 2658/87 al Consiliului privind Nomenclatura tarifară și statistică și Tariful vamal comun

text:
               8.8.2014

               RO

               Jurnalul Oficial al Uniunii Europene

               L 235/10

         REGULAMENTUL DE PUNERE ÎN APLICARE (UE) NR. 861/2014 AL COMISIEI
   din 5 august 2014
   de modificare a anexei I la Regulamentul (CEE) nr. 2658/87 al Consiliului privind Nomenclatura tarifară și statistică și Tariful vamal comun
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:

               (1)

               Regulamentul (UE) nr. 1326/2013 al Consiliului (2) a modificat anexa I la Regulamentul (CEE) nr. 2658/87 și a înlocuit codurile NC 9619 00-9619 00 90 cu codurile NC 9619 00-9619 00 89.

               (2)

               Codurile NC 9619 00 71-9619 00 89 cuprind tampoane igienice și tampoane interne, șervețele și scutece pentru copii și articole similare, din alte materiale decât din materiale textile. Articolele de la aceste coduri NC pot, de exemplu, să fie fabricate din pastă de hârtie, hârtie, vată de celuloză sau straturi subțiri din fibre celulozice. Acestea pot fi fabricate și din combinații ale acestor materiale.

               (3)

               Din cauza divergențelor de opinii privind clasificarea articolelor înscrise la subpozițiile NC 9619 00 71-9619 00 89 și în scopul de a facilita o astfel de clasificare pe întregul teritoriu al Uniunii, este necesar să se clarifice mai în detaliu sfera celor două subpoziții noi.

               (4)

               Din motive de securitate juridică, este, așadar, necesar să se introducă o nouă notă complementară la capitolul 96 din Nomenclatura combinată, pentru a se asigura o interpretare uniformă a subpozițiilor respective pe întregul teritoriu al Uniunii.

               (5)

               Prin urmare, anexa I la Regulamentul (CEE) nr. 2658/87 ar trebui modificată în consecință.

               (6)

               Măsurile prevăzute în prezentul regulament sunt conforme cu avizul Comitetului Codului vamal,

         ADOPTĂ PREZENTUL REGULAMENT:
   Articolul 1
   În capitolul 96 din partea a doua a Nomenclaturii combinate prevăzute în anexa I la Regulamentul (CEE) nr. 2658/87 se inserează următoarea notă complementară 1:

                  „1.

                  Subpozițiile 9619 00 71-9619 00 89 cuprind produsele din pastă de hârtie, hârtie, vată de celuloză sau straturi subțiri din fibre celulozice.
                  Aceste subpoziții cuprind și mărfurile compozite constând din următoarele:

                              (a)

                              un strat interior (de exemplu, din materiale nețesute) conceput să absoarbă lichidele din pielea utilizatorului, prevenind astfel iritațiile;

                              (b)

                              un nucleu absorbant pentru colectarea și reținerea lichidului până la înlăturarea produsului;

                              (c)

                              un strat exterior (de exemplu, din plastic) pentru a evita scurgerea lichidului dinspre nucleul absorbant.”

   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 august 2014.

            Pentru Comisie,

            pentru președinte

         Martine REICHERTS

            Membru al Comisiei

      (1)  JO L 256, 7.9.1987, p. 1.

      (2)  Regulamentul (UE) nr. 1326/2013 al Consiliului din 9 decembrie 2013 de modificare a anexei I la Regulamentul (CEE) nr. 2658/87 privind Nomenclatura tarifară și statistică și Tariful vamal comun (JO L 334, 13.12.2013, p. 4).


title: Regulamentul de punere în aplicare (UE) nr. 1239/2012 al Comisiei din 19 decembrie 2012 de modificare a Regulamentului (CE) nr. 543/2008 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește standardele de comercializare a cărnii de pasăre

text:
               20.12.2012

               RO

               Jurnalul Oficial al Uniunii Europene

               L 350/63

         REGULAMENTUL DE PUNERE ÎN APLICARE (UE) NR. 1239/2012 AL COMISIEI
   din 19 decembrie 2012
   de modificare a Regulamentului (CE) nr. 543/2008 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește standardele de comercializare a cărnii de pasăre
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 121 litera (e) coroborat cu articolul 4,
   întrucât:

               (1)

               Articolul 15 alineatul (1) și articolul 20 alineatul (1) din Regulamentul (CE) nr. 543/2008 (2) al Comisiei prevăd că puii congelați și congelați rapid și anumite bucăți de carne de pasăre pot fi comercializate pe teritoriul Uniunii numai în cazul în care conținutul de apă nu depășește valorile tehnic inevitabile determinate prin metodele de analiză descrise în anexele VI, VII și, respectiv, VIII la regulament.

               (2)

               Articolul 16 alineatul (1) din Regulamentul (CE) nr. 543/2008 prevede că efectuarea controalelor periodice privind apa absorbită, în conformitate cu anexa IX la respectivul regulament sau a controalelor în conformitate cu anexa VI la regulamentul menționat trebuie să se desfășoare în abatoare.

               (3)

               Anexele VI și VII la Regulamentul (CE) nr. 543/2008 prevăd valori limită pentru conținutul de apă al carcaselor de pui congelate și congelate rapid, anexa VIII la regulamentul menționat prevede valori limită pentru conținutul de apă al anumitor bucăți de carne de pasăre și anexa IX la același regulament prevede valori limită pentru conținutul de apă al cărnii proaspete de pasăre la verificarea absorbției de apă în unitățile de producție. Toate aceste valori limită sunt stabilite pe baza a trei metode de răcire definite la articolul 10 din regulamentul respectiv, și anume răcirea la aer, răcirea prin dușare cu aer și răcirea prin imersiune.

               (4)

               Noile tehnologii au permis dezvoltarea de noi metode de răcire pentru care trebuie să se aplice aceleași norme ca în cazul metodelor de răcire definite la articolul 10 din Regulamentul (CE) nr. 543/2008. Prin urmare, este necesar să se stabilească valorile limită care se vor aplica atunci când se utilizează metode noi de răcire.

               (5)

               Având în vedere faptul că noile tehnologii pentru răcirea carcaselor de păsări sunt explorate în scopul de a îmbunătăți calitatea globală a cărnii de pasăre, valorile limită pentru aceste noi metode de răcire nu trebuie să depășească limita inferioară a valorilor stabilite pentru metoda de răcire la aer.

               (6)

               Anexa XI la Regulamentul (CE) nr. 543/2008 conține lista laboratoarelor naționale de referință. Autoritățile competente din Malta au notificat Comisiei noul laborator național de referință desemnat.

               (7)

               Prin urmare, Regulamentul (CE) nr. 543/2008 trebuie modificat în consecință.

               (8)

               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,

         ADOPTĂ PREZENTUL REGULAMENT:
   Articolul 1
   Anexele VI-IX și XI la Regulamentul (CE) nr. 543/2008 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 decembrie 2012.

            Pentru Comisie

            Președintele

         José Manuel BARROSO

      (1)  JO L 299, 16.11.2007, p. 1.

      (2)  JO L 157, 17.6.2008, p. 46.

      ANEXĂ
      Anexele VI-IX și XI la Regulamentul (CE) nr. 543/2008 se modifică după cum urmează:

                  1.

                  În anexa VI, punctul 7 se înlocuiește cu următorul text:
                  „7.   Evaluarea rezultatelor

                  Dacă pierderea medie de apă la dezghețare pentru cele 20 de carcase din eșantion depășește procentele indicate în continuare, se consideră că volumul de apă absorbit în timpul operațiunii depășește valoarea limită admisă.
                  Procentele sunt:

                              în caz de răcire la aer: 1,5 %;

                              în caz de răcire prin dușare cu aer: 3,3 %;

                              în caz de răcire prin imersiune: 5,1 %;

                              în cazul în care se utilizează alte metode de răcire sau o combinație de două sau mai multe dintre metodele definite la articolul 10: 1,5 %.”

                  2.

                  În anexa VII, punctul 6 se înlocuiește cu următorul text:
                  „6.   Calcularea rezultatelor

                              6.1.

                                          (a)

                                          Cantitatea de apă (W) conținută în fiecare carcasă se obține utilizându-se formula aP1/100, iar cantitatea de proteine (RP) prin formula bP1/100, fiecare exprimându-se în grame. Se determină suma cantităților de apă (W7) și a cantităților de proteine (RP7) ale celor șapte carcase analizate.

                                          (b)

                                          În cazul analizei unui eșantion compus, se determină conținutul mediu de apă (a %) și proteine (b %) de la cele două probe analizate. Cantitatea de apă (W7) din cele șapte carcase se obține prin formula aP7/100, iar cantitatea de proteine (RP7), prin bP7/100, fiecare exprimându-se în grame.

                              6.2.

                              Cantitatea medie de apă (WA) și de proteine (RPA) se calculează împărțind W7 și, respectiv, RP7 la șapte.

                              6.3.

                              Conținutul teoretic de apă fiziologică în grame, determinat prin această metodă, se poate calcula prin următoarea formulă:
                              pentru pui: .

                              6.4.

                                          (a)

                                          Răcire la aer
                                          În ipoteza în care conținutul minim de apă, inevitabil din punct de vedere tehnic, absorbit în timpul preparării ajunge la 2 % (1), limita superioară tolerabilă a conținutului de apă total (WG) în grame, determinată prin această metodă, se obține prin următoarea formulă (inclusiv intervalul de încredere):
                                          pentru pui: .

                                          (b)

                                          Răcire prin dușare cu aer
                                          În ipoteza în care conținutul minim de apă, inevitabil din punct de vedere tehnic, absorbit în timpul preparării ajunge la 4,5 % (1), limita superioară tolerabilă a conținutului de apă total (WG) în grame, determinată prin această metodă, se obține prin următoarea formulă (inclusiv intervalul de încredere):
                                          pentru pui: .

                                          (c)

                                          Răcire prin imersiune
                                          În ipoteza în care conținutul minim de apă, inevitabil din punct de vedere tehnic, absorbit în timpul preparării ajunge la 7 % (1), limita superioară tolerabilă a conținutului de apă total (WG) în grame, determinată prin această metodă, se obține prin următoarea formulă (inclusiv intervalul de încredere):
                                          pentru pui: .

                                          (d)

                                          Alte metode de răcire sau o combinație de două sau mai multe dintre metodele definite la articolul 10
                                          În ipoteza în care conținutul minim de apă, inevitabil din punct de vedere tehnic, absorbit în timpul preparării ajunge la 2 % (1), limita superioară tolerabilă a conținutului de apă total (WG) în grame, determinată prin această metodă, se obține prin următoarea formulă (inclusiv intervalul de încredere):
                                          pentru pui: .

                              6.5.

                              În cazul în care conținutul mediu de apă (WA) al celor șapte carcase, calculat în conformitate cu punctul 6.2, nu depășește valoarea prevăzută la punctul 6.4 (WG), cantitatea de carne de pasăre supusă controlului se consideră conformă cu standardul.

                  3.

                  În anexa VIII, punctul 6 se înlocuiește cu următorul text:
                  „6.   Calcularea rezultatelor

                              6.1.

                                          (a)

                                          Cantitatea de apă (W) conținută în fiecare bucată se calculează conform formulei aP1/100, iar cantitatea de proteine (RP) conform formulei bP1/100, ambele fiind exprimate în grame.
                                          Se calculează sumele cantităților de apă (W5) și ale cantităților de proteine (RP5) conținute de cele cinci bucăți.

                                          (b)

                                          În cazul în care analiza se realizează pe un eșantion compus, se calculează media aritmetică a conținutului de apă (a %) și proteine (b %) din cele două probe analizate. Conținutul de apă (W5) din cele cinci bucăți se calculează conform formulei aP5/100, iar conținutul de proteine (RP5), conform formulei bP5/100; ambele se exprimă în grame.

                              6.2.

                              Media aritmetică a conținutului de apă (WA) și a celui de proteine (RPA) se calculează prin împărțirea lui W5 și, respectiv, a lui RP5 la cinci.

                              6.3.

                              Raportul mediu teoretic W/RP obținut prin aplicarea acestei metode este următorul:

                                          file din piept de pui: 3,19 ± 0,12;

                                          pulpe și sferturi de pulpe de pui: 3,78 ± 0,19;

                                          file din piept de curcan: 3,05 ± 0,15;

                                          pulpe de curcan: 3,58 ± 0,15;

                                          pulpe de curcan dezosate: 3,65 ± 0,17.

                              6.4.

                              În cazul în care conținutul minim de apă absorbit în timpul preparării, inevitabil din punct de vedere tehnic, atinge valori de 2 %, 4 %, sau 6 % (2), în funcție de tipul și metoda de răcire folosită, limitele superioare admisibile pentru raportul W/RP, calculate prin această metodă, sunt următoarele:

                                          Răcire la aer

                                          Răcire prin dușare cu aer

                                          Răcire prin imersiune

                                          File din piept de pui; fără piele

                                          3,40

                                          3,40

                                          3,40

                                          Piept de pui; cu piele

                                          3,40

                                          3,50

                                          3,60

                                          Pulpe superioare de pui, pulpe inferioare de pui, pulpe de pui, pulpe de pui cu spate, sferturi de pulpe de pui, cu piele

                                          4,05

                                          4,15

                                          4,30

                                          File din piept de curcan; fără piele

                                          3,40

                                          3,40

                                          3,40

                                          Piept de curcan, cu piele

                                          3,40

                                          3,50

                                          3,60

                                          Pulpe superioare de curcan, pulpe inferioare de curcan, pulpe de curcan, cu piele

                                          3,80

                                          3,90

                                          4,05

                                          Pulpe de curcan dezosate, fără piele

                                          3,95

                                          3,95

                                          3,95

                                    În cazul altor metode de răcire sau al unei combinații de două sau mai multe dintre metodele definite la articolul 10, conținutul inevitabil de apă este considerat a se ridica la 2 %, iar limitele superioare admisibile pentru raportul W/RP sunt cele stabilite pentru metoda de răcire la aer din tabelul de mai sus.
                              Dacă raportul mediu WA/RPA pentru cele cinci bucăți, calculat pe baza valorilor menționate la punctul 6.2, nu depășește raportul indicat la punctul 6.4, cantitatea de bucăți de carne de pui supusă controlului se consideră în conformitate cu standardele.

                  4.

                  În anexa IX, se adaugă următorul punct 11:

                              „11.

                              În cazul în care carcasele sunt răcite prin intermediul unei alte metode sau al unei combinații între două sau mai multe dintre metodele definite la articolul 10, procentul maxim de apă nu trebuie să depășească 0 % din greutatea inițială a carcasei.”

                  5.

                  În anexa XI, rubrica privind Malta se înlocuiește cu următorul text:
                  „Malta

                              MCCAA Laboratory Services Directorate

                              Standards and Metrology Institute

                              Malta Competition and Consumer Affairs Authority

                              F22, Mosta Technopark

                              Mosta MST3000

                              Malta”

         (1)  Calculat pe baza carcasei, excluzând apa absorbită din exterior.

         (2)  Calculat pe bucată, excluzând apa absorbită din exterior. Pentru fileul fără piele și pentru pulpele dezosate de curcan, procentul este 2 % pentru fiecare dintre metodele de răcire.”


title: Regulamentul de punere în aplicare (UE) nr. 276/2012 al Comisiei din 27 martie 2012 de modificare a prețurilor reprezentative și a valorilor taxelor suplimentare de import pentru anumite produse din sectorul zahărului, stabilite prin Regulamentul de punere în aplicare (UE) nr. 971/2011 pentru anul de comercializare 2011/2012

text:
               28.3.2012

               RO

               Jurnalul Oficial al Uniunii Europene

               L 90/19

         REGULAMENTUL DE PUNERE ÎN APLICARE (UE) NR. 276/2012 AL COMISIEI
   din 27 martie 2012
   de modificare a prețurilor reprezentative și a valorilor taxelor suplimentare de import pentru anumite produse din sectorul zahărului, stabilite prin Regulamentul de punere în aplicare (UE) nr. 971/2011 pentru anul de comercializare 2011/2012
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul (CE) nr. 951/2006 al Comisiei din 30 iunie 2006 de stabilire a normelor de aplicare a Regulamentului (CE) nr. 318/2006 al Consiliului în ceea ce privește schimburile cu țările terțe în sectorul zahărului (2), în special articolul 36 alineatul (2) al doilea paragraf a doua teză,
   întrucât:

               (1)

               Prin Regulamentul de punere în aplicare (UE) nr. 971/2011 al Comisiei (3) s-au stabilit valorile prețurilor reprezentative și ale taxelor suplimentare aplicabile la importul de zahăr alb, de zahăr brut și de anumite siropuri pentru anul de comercializare 2011/2012. Aceste prețuri și taxe au fost modificate ultima dată prin Regulamentul de punere în aplicare (UE) nr. 255/2012 al Comisiei (4).

               (2)

               Conform datelor de care dispune în prezent Comisia, se impune modificarea valorilor respective, în conformitate cu articolul 36 din Regulamentul (CE) nr. 951/2006.

               (3)

               Dat fiind că este necesar să se asigure aplicarea acestei măsuri cât mai curând posibil după ce au devenit disponibile datele actualizate, prezentul regulament trebuie să intre în vigoare la data publicării,

         ADOPTĂ PREZENTUL REGULAMENT:
   Articolul 1
   Prețurile reprezentative și taxele suplimentare aplicabile la importul produselor menționate la articolul 36 din Regulamentul (CE) nr. 951/2006, stabilite prin Regulamentul de punere în aplicare (UE) nr. 971/2011 pentru anul de comercializare 2011/2012, se modifică și figurează în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 27 martie 2012.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 178, 1.7.2006, p. 24.

      (3)  JO L 254, 30.9.2011, p. 12.

      (4)  JO L 84, 23.3.2012, p. 28.

      ANEXĂ

         Valori modificate ale prețurilor reprezentative și ale taxelor suplimentare de import pentru zahărul alb, zahărul brut și produsele de la codul NC 1702 90 95 aplicabile începând cu 28 martie 2012

                  (în EUR)

                  Codul NC

                  Valoarea prețului reprezentativ per 100 kg net din produsul în cauză

                  Valoarea taxei suplimentare per 100 kg net din produsul în cauză

                  1701 12 10 (1)

                  43,14

                  0,00

                  1701 12 90 (1)

                  43,14

                  1,67

                  1701 13 10 (1)

                  43,14

                  0,00

                  1701 13 90 (1)

                  43,14

                  1,96

                  1701 14 10 (1)

                  43,14

                  0,00

                  1701 14 90 (1)

                  43,14

                  1,96

                  1701 91 00 (2)

                  49,59

                  2,59

                  1701 99 10 (2)

                  49,59

                  0,00

                  1701 99 90 (2)

                  49,59

                  0,00

                  1702 90 95 (3)

                  0,50

                  0,22

         (1)  Stabilire pentru calitatea standard, astfel cum este definită la punctul III din anexa IV la Regulamentul (CE) nr. 1234/2007.

         (2)  Stabilire pentru calitatea standard, astfel cum este definită la punctul II din anexa IV la Regulamentul (CE) nr. 1234/2007.

         (3)  Stabilire la 1 % de conținut de zaharoză.


title: Regulamentul de punere în aplicare (UE) 2016/1935 al Comisiei din 4 noiembrie 2016 de aprobare a hidroxidului de calciu (var stins) ca substanță activă existentă, destinată utilizării în produsele biocide din tipurile de produs 2 și 3 (Text cu relevanță pentru SEE )

text:
               5.11.2016

               RO

               Jurnalul Oficial al Uniunii Europene

               L 299/45

         REGULAMENTUL DE PUNERE ÎN APLICARE (UE) 2016/1935 AL COMISIEI
   din 4 noiembrie 2016
   de aprobare a hidroxidului de calciu (var stins) ca substanță activă existentă, destinată utilizării în produsele biocide din tipurile de produs 2 și 3
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide (1), în special articolul 89 alineatul (1) al treilea paragraf,
   întrucât:

               (1)

               Regulamentul delegat (UE) nr. 1062/2014 al Comisiei (2) stabilește o listă de substanțe active existente care trebuie evaluate în vederea posibilității de a fi aprobate pentru utilizare în produsele biocide. Lista respectivă include hidroxidul de calciu (varul stins).

               (2)

               Hidroxidul de calciu (varul stins) a fost evaluat în conformitate cu articolul 16 alineatul (2) din Directiva 98/8/CE a Parlamentului European și a Consiliului (3) în vederea utilizării în tipul de produs 2, dezinfectante și algicide care nu sunt destinate aplicării directe la oameni sau animale, precum și în tipul de produs 3, produse de igienă veterinară, astfel cum sunt descrise în anexa V la directiva respectivă, care corespund tipurilor de produse 2 și, respectiv, 3, astfel cum sunt descrise în anexa V la Regulamentul (UE) nr. 528/2012.

               (3)

               Regatul Unit a fost desemnat autoritate competentă responsabilă de evaluare și, la 19 septembrie 2011, a transmis rapoartele de evaluare însoțite de recomandările sale.

               (4)

               În conformitate cu articolul 7 alineatul (2) din Regulamentul delegat (UE) nr. 1062/2014, avizele Agenției Europene pentru Produse Chimice au fost formulate la 14 aprilie 2016 de către Comitetul pentru produse biocide, ținând seama de concluziile autorității competente responsabile de evaluare.

               (5)

               Conform avizelor respective, este de așteptat ca produsele biocide din tipurile de produs 2 și 3 și care conțin hidroxid de calciu (var stins) să îndeplinească cerințele prevăzute la articolul 5 din Directiva 98/8/CE, sub rezerva respectării anumitor specificații și condiții referitoare la utilizarea lor.

               (6)

               Prin urmare, este oportun să se aprobe utilizarea hidroxidului de calciu (var stins) în produsele biocide din tipurile de produs 2 și 3, sub rezerva respectării anumitor specificații și condiții.

               (7)

               Ar trebui ca, înainte de aprobarea unei substanțe active, să se acorde o perioadă de timp rezonabilă, pentru a permite părților interesate să adopte măsurile pregătitoare necesare pentru îndeplinirea noilor cerințe.

               (8)

               Măsurile prevăzute de prezentul regulament sunt conforme cu avizul Comitetului permanent pentru produse biocide,

         ADOPTĂ PREZENTUL REGULAMENT:
   Articolul 1
   Substanța hidroxid de calciu (var stins) se aprobă ca substanță activă destinată utilizării în produsele biocide aparținând tipurilor de produs 2 și 3, sub rezerva respectării specificațiilor și condițiilor prezentate în anexă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 4 noiembrie 2016.

            Pentru Comisie

            Președintele

         Jean-Claude JUNCKER

      (1)  JO L 167, 27.6.2012, p. 1.

      (2)  Regulamentul delegat (UE) nr. 1062/2014 al Comisiei din 4 august 2014 privind programul de lucru pentru examinarea sistematică a tuturor substanțelor active existente conținute de produsele biocide, menționat în Regulamentul (UE) nr. 528/2012 al Parlamentului European și al Consiliului (JO L 294, 10.10.2014, p. 1).

      (3)  Directiva 98/8/CE a Parlamentului European și a Consiliului din 16 februarie 1998 privind comercializarea produselor biodestructive (JO L 123, 24.4.1998, p. 1).

      ANEXĂ

                  Denumire comună

                  Denumire IUPAC
                  Numere de identificare

                  Gradul minim de puritate a substanței active (1)

                  Data aprobării

                  Data de expirare a aprobării

                  Tip de produs

                  Condiții specifice

                  Hidroxid de calciu (var stins)

                  Denumire IUPAC:
                  Hidroxid de calciu
                  Nr. CE: 215-137-3
                  Nr. CAS: 1305-62-0

                  800 g/kg
                  [valoarea prevede conținutul de Ca, exprimat în Ca(OH)2]

                  1 mai 2018

                  30 aprilie 2028

                  2

                  Autorizarea produselor biocide este supusă următoarelor condiții:

                              1.

                              În cadrul evaluării produsului se acordă o atenție deosebită expunerilor, riscurilor și eficacității aflate în relație cu orice utilizare care face obiectul unei cereri de autorizare, dar care nu sunt abordate în evaluarea efectuată la nivelul Uniunii cu privire la nivelul riscurilor prezentate de substanța activă.

                              2.

                              Având în vedere riscurile identificate pentru utilizările evaluate, în cadrul evaluării produsului se va acorda o atenție deosebită utilizatorilor industriali și profesionali.

                  3

                  Autorizarea produselor biocide este supusă următoarelor condiții:

                              1.

                              În cadrul evaluării produsului se acordă o atenție deosebită expunerilor, riscurilor și eficacității aflate în relație cu orice utilizare care face obiectul unei cereri de autorizare, dar care nu sunt abordate în evaluarea efectuată la nivelul Uniunii cu privire la nivelul riscurilor prezentate de substanța activă.

                              2.

                              Având în vedere riscurile identificate pentru utilizările evaluate, în cadrul evaluării produsului se va acorda o atenție deosebită utilizatorilor profesionali.

         (1)  Puritatea indicată în această coloană a fost gradul minim de puritate a substanței active evaluate în conformitate cu articolul 89 alineatul (1) din Regulamentul (UE) nr. 528/2012. Substanța activă din produsul introdus pe piață poate avea o puritate egală sau diferită dacă s-a demonstrat, din punct de vedere tehnic, echivalența acesteia cu substanța activă evaluată.


title: Regulamentul de punere în aplicare (UE) nr. 327/2013 al Comisiei din 8 aprilie 2013 privind clasificarea anumitor mărfuri în Nomenclatura combinată

text:
               11.4.2013

               RO

               Jurnalul Oficial al Uniunii Europene

               L 102/8

         REGULAMENTUL DE PUNERE ÎN APLICARE (UE) NR. 327/2013 AL COMISIEI
   din 8 aprilie 2013
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:

               (1)

               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.

               (2)

               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.

               (3)

               În temeiul acestor reguli generale, mărfurile descrise în coloana 1 a tabelului din anexă trebuie clasificate la codurile NC indicate în coloana 2, pe baza motivelor care figurează în coloana 3 a aceluiași tabel.

               (4)

               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (2), pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.

               (5)

               Măsurile prevăzute în prezentul regulament sunt conforme cu avizul Comitetului Codului vamal,

         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codurile NC indicate în coloana 2 a aceluiași tabel.
   Articolul 2
   Informațiile tarifare obligatorii care sunt furnizate de autoritățile vamale ale statelor membre și care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 8 aprilie 2013.

            Pentru Comisie, pentru președinte

         Algirdas ŠEMETA

            Membru al Comisiei

      (1)  JO L 256, 7.9.1987, p. 1.

      (2)  JO L 302, 19.10.1992, p. 1.

      ANEXĂ

                  Descrierea produsului

                  Clasificare
                  (cod NC)

                  Motive

                  (1)

                  (2)

                  (3)

                  Un produs care se prezintă sub formă de rulouri (18 mm × 200 mm), ambalate pentru vânzarea cu amănuntul într-o cutie conținând 10 rulouri. Fiecare rulou cântărește 28 g și conține următoarele componente (% din greutate):

                              —

                              frunze uscate de pelinariță (Artemisia vulgaris)

                              95

                              —

                              alte ierburi uscate (cum ar fi salvia)

                              5

                        Produsul este folosit pentru tratarea pacienților: rulourile sunt aprinse și ținute aproape de pielea pacientului pe punctele specifice de acupunctură și sunt arse pentru a degaja căldură care să penetreze în profunzimea pielii.

                  1404 90 00

                  Clasificarea se stabilește pe baza regulilor generale 1 și 6 de interpretare a Nomenclaturii combinate, a notei complementare 1 la capitolul 30, precum și a textelor codurilor NC 1404 și 1404 90 00.
                  Produsul constă din diferite tipuri de plante. Prin urmare, clasificarea ca plante și părți de plante de tipul celor menționate la poziția 1211 este exclusă (a se vedea, de asemenea, Notele explicative la Sistemul armonizat aferente poziției 1211).
                  Produsul nu este destinat consumului uman. În consecință, clasificarea la poziția 2106 este exclusă.
                  Produsul nu îndeplinește condițiile notei complementare 1 la capitolul 30. Prin urmare, nu poate fi clasificat la poziția 3004 ca preparat pe bază de plante sau preparat medicinal homeopatic.
                  Produsul nu este utilizat ca preparat de parfumerie, cosmetică sau de toaletă. În consecință, clasificarea la poziția 3307 este exclusă.
                  Prin urmare, produsul trebuie clasificat la codul NC 1404 90 00 ca alte produse de origine vegetală, nedenumite și necuprinse în altă parte.


title: Regulamentul de punere în aplicare (UE) 2016/1369 al Comisiei din 11 august 2016 de modificare a Regulamentului de punere în aplicare (UE) 2016/388 de instituire a unei taxe antidumping definitive asupra importurilor de tuburi și țevi din fontă ductilă (cunoscută și sub denumirea de fontă cu grafit sferoidal) originare din India

text:
                  12.8.2016

                  RO

                  Jurnalul Oficial al Uniunii Europene

                  L 217/4

            REGULAMENTUL DE PUNERE ÎN APLICARE (UE) 2016/1369 AL COMISIEI
      din 11 august 2016
      de modificare a Regulamentului de punere în aplicare (UE) 2016/388 de instituire a unei taxe antidumping definitive asupra importurilor de tuburi și țevi din fontă ductilă (cunoscută și sub denumirea de fontă cu grafit sferoidal) originare din India
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (UE) 2016/1036 al Parlamentului European și al Consiliului din 8 iunie 2016 privind protecția împotriva importurilor care fac obiectul unui dumping din partea țărilor care nu sunt membre ale Uniunii Europene (1) (denumit în continuare „regulamentul de bază antidumping”), în special articolul 9 alineatul (4),
      întrucât:

                  (1)

                  La 20 decembrie 2014, Comisia Europeană (denumită în continuare „Comisia”) a deschis o anchetă antidumping cu privire la importurile în Uniune de tuburi și țevi din fontă ductilă (cunoscută și sub denumirea de fontă cu grafit sferoidal) originare din India. La 11 martie 2015, Comisia a deschis o anchetă antisubvenție cu privire la importurile în Uniune ale aceluiași produs originar din India.

                  (2)

                  La 18 septembrie 2015, Comisia a adoptat Regulamentul de punere în aplicare (UE) 2015/1559 (2) (denumit în continuare „regulamentul provizoriu antidumping”). Comisia nu a instituit o taxă compensatorie provizorie asupra importurilor de tuburi și țevi din fontă ductilă originare din India.

                  (3)

                  La 17 martie 2016, Comisia a adoptat Regulamentul de punere în aplicare (UE) 2016/388 (3) (denumit în continuare „regulamentul antidumping definitiv”) și Regulamentul de punere în aplicare (UE) 2016/387 (4) (denumit în continuare „regulamentul compensatoriu definitiv”).

                  (4)

                  În conformitate cu regulamentul de bază antidumping și cu Regulamentul (UE) 2016/1037 al Parlamentului European și al Consiliului (5) (denumit în continuare „regulamentul de bază antisubvenție”), subvențiile la export și marjele de dumping nu pot fi cumulate, deoarece subvențiile la export cauzează dumping. Subvențiile la export duc la scăderea prețurilor la export și la creșterea marjelor de dumping. Prin urmare, Comisia a luat în considerare faptul că trei dintre mecanismele de subvenționare care au făcut obiectul anchetei au fost subvenții la export. Comisia a efectuat, în cadrul anchetei antidumping, o reducere a taxelor antidumping definitive egală cu cuantumul subvenției la export constatate în cadrul anchetei antisubvenție desfășurate în paralel (6).

                  (5)

                  Taxa antidumping definitivă a fost stabilită la 0 % pentru Electrosteel Castings Ltd (denumită în continuare „ECL”) și la 14,1 % pentru Jindal Saw Ltd (denumită în continuare „Jindal”) și toate celelalte societăți menționate în regulamentul antidumping definitiv (7). Marja de dumping determinată a fost de 4,1 % pentru ECL și de 19,0 % pentru Jindal și pentru toate celelalte societăți din același regulament (8). Prin urmare, taxa antidumping definitivă impusă a fost sub nivelul marjei de dumping definitive constatate pentru cele două societăți.

                  (6)

                  Articolul 2 din regulamentul antidumping definitiv prevedea că sumele depuse în plus față de nivelurile combinate ale taxelor antidumping și taxelor compensatorii se returnează. Cu toate acestea, mai multe autorități vamale naționale au adus la cunoștința Comisiei că această dispoziție, în formularea sa actuală, creează confuzie în ceea ce privește punerea în aplicare efectivă în circumstanțele specifice ale speței.

                  (7)

                  Prin urmare, articolul 2 din regulamentul antidumping definitiv ar trebui modificat, astfel încât să prevadă în mod clar că sumele depuse în plus doar față de marja de dumping trebuie returnate, deoarece nu au fost instituite taxe compensatorii provizorii.

                  (8)

                  În cazul în care cuantumul taxelor provizorii percepute definitiv în conformitate cu articolul 2 din regulamentul antidumping definitiv depășește cuantumul datorat în temeiul prezentului regulament, suma respectivă ar trebui să fie restituită sau remisă.

                  (9)

                  În ceea ce privește produsul în cauză, Comisia a exclus tuburile și țevile din fontă ductilă care nu sunt căptușite nici la interior și nici la exterior (denumite în continuare „țevi necăptușite”) din produsul în cauză în regulamentele antidumping și compensatoriu definitive (9). Comisia consideră că este necesar să se monitorizeze importurile de țevi necăptușite în Uniune. Prin urmare, vor fi stabilite coduri TARIC separate pentru țevile necăptușite.

                  (10)

                  Această modificare a fost comunicată părților interesate, care au avut posibilitatea de a formula observații. Nu au fost primite observații care să ridice obiecții la modificarea menționată.

                  (11)

                  Măsurile prevăzute în prezentul regulament sunt conforme cu avizul comitetului instituit în temeiul articolului 15 alineatul (1) din Regulamentul (UE) 2016/1036,

            ADOPTĂ PREZENTUL REGULAMENT:
      Articolul 1
      Regulamentul de punere în aplicare (UE) 2016/388 al Comisiei se modifică după cum urmează:

                  1.

                  Articolul 2 se înlocuiește cu următorul text:
                  „Articolul 2
                  Sumele depuse sub formă de taxe antidumping provizorii în temeiul Regulamentului de punere în aplicare (UE) 2015/1559 se percep definitiv la următoarele niveluri egale cu marjele de dumping definitive constatate:

                              Societate

                              Electrosteel Castings Ltd

                              4,1 %

                              Jindal Saw Limited

                              19 %

                              Toate celelalte societăți

                              19 %”

                  2.

                  Se introduc următoarele articole 1a și 1b:
                  „Articolul 1a
                  Tuburile și țevile din fontă ductilă care nu sunt căptușite nici la interior și nici la exterior (denumite în continuare «țevi necăptușite») se încadrează la codurile TARIC 7303001020 și 7303009020.
                  Articolul 1b
                  Cuantumul taxelor achitate sau înscrise în evidența contabilă în conformitate cu articolul 2 care depășește cuantumul stabilit în conformitate cu articolul 1 se restituie sau se remite.
                  Restituirea sau remiterea se solicită autorităților vamale naționale în conformitate cu legislația vamală aplicabilă, într-un termen prevăzut la articolul 236 din Regulamentul (CEE) nr. 2913/92 al Consiliului (*) și la articolul 121 din Regulamentul (UE) nr. 952/2013 al Parlamentului European și al Consiliului (**).

                     (*)  Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (JO L 302, 19.10.1992, p. 1)."

                     (**)  Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (JO L 269 10.10.2013 p. 1).”"

            Articolul 2
      Prezentul regulament intră în vigoare în ziua următoare datei publicării în Jurnalul Oficial al Uniunii Europene.
      Se aplică retroactiv de la 19 martie 2016, cu excepția stabilirii codurilor TARIC 7303001020 și 7303009020.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 11 august 2016.

               Pentru Comisie

               Președintele

            Jean-Claude JUNCKER

         (1)  JO L 176, 30.6.2016, p. 21.

         (2)  Regulamentul de punere în aplicare (UE) 2015/1559 al Comisiei din 18 septembrie 2015 de instituire a unei taxe antidumping provizorii asupra importurilor de tuburi și țevi din fontă ductilă (cunoscută și sub denumirea de fontă cu grafit sferoidal) originare din India (JO L 244, 19.9.2015, p. 25).

         (3)  Regulamentul de punere în aplicare (UE) 2016/388 al Comisiei din 17 martie 2016 de instituire a unei taxe antidumping definitive asupra importurilor de tuburi și țevi din fontă ductilă (cunoscută și sub denumirea de fontă cu grafit sferoidal) originare din India (JO L 73, 18.3.2016, p. 53).

         (4)  Regulamentul de punere în aplicare (UE) 2016/387 al Comisiei din 17 martie 2016 de instituire a unei taxe compensatorii definitive asupra importurilor de tuburi și țevi din fontă ductilă (cunoscută și sub denumirea de fontă cu grafit sferoidal) originare din India (JO L 73, 18.3.2016, p. 1).

         (5)  Regulamentul (UE) 2016/1037 al Parlamentului European și al Consiliului din 8 iunie 2016 privind protecția împotriva importurilor care fac obiectul unor subvenții din partea țărilor care nu sunt membre ale Uniunii Europene (JO L 176, 30.6.2016, p. 55.).

         (6)  A se vedea considerentul 160 din regulamentul antidumping definitiv.

         (7)  A se vedea articolul 1 alineatul (2) din regulamentul antidumping definitiv.

         (8)  A se vedea considerentul 160 din regulamentul antidumping definitiv.

         (9)  A se vedea articolul 1 și considerentele 13-18 din regulamentul antidumping definitiv și articolul 1 și considerentele 24-29 din regulamentul compensatoriu definitiv.